Incendiul de proporții care a izbucnit la un depozit de materiale plastice din Alba Iulia a fost stins după cinci ore.
Un incendiu puternic are loc, marți, la un depozit de materiale plastice, respectiv pet-uri, din Alba Iulia. Din cauza degajării mari de fum, a fost transmis un mesaj Ro-Alert. De la nivelul ISU Alba acționează cinci mașini de stingere, o autoscară și o ambulanță SMURD.
, ora 19:20: Incendiul de la depozitul de deșeuri reciclabile a fost stins după aproximativ cinci ore, anunță pompierii din județul Alba. Pentru stingerea flăcărilor care s-au extins pe o suprafață de 11.000 de metri pătrați au intervenit zeci de autospeciale și pompieri din șase județe.Incendiul s-a extins în ultimele două ore și acoperă o suprafață de aproximativ 11.000 de metri pătrați. În continuare sunt flacără deschisă și foarte mult fum."Având în vedere degajarea mare de fum, a fost transmis mesaj Ro-alert pentru adoptarea măsurilor de autoprotecție", au transmis pompierii.O societate cu sediul pe platforma industrială situată la ieșirea din Alba-Iulia către Aiud și care produce componente auto a evacuat tot personalul. Cauzele izbucnirii incendiului vor fi stabilite la finalul misiunii.Știrea inițialăUn incendiu puternic are loc, marți, la un depozit de materiale plastice, respectiv pet-uri, din Alba Iulia. Din cauza degajării mari de fum, a fost transmis un mesaj Ro-Alert.Incendiul de la depozitul materiale plastice (pet-uri), din Alba Iulia, se manifestă cu degajări mari de fum.De la nivelul ISU Alba acționează, la ora transmiterii știrii, cinci mașini de stingere, o autoscară și o ambulanță SMURD.De asemenea, au fost trimise în sprijin două echipaje de stingere de la ISU Sibiu și unul de la ISU Hunedoara."Având în vedere degajarea mare de fum, a fost transmis mesaj Ro-alert pentru adoptarea măsurilor de autoprotecție", transmit pompierii.